S T A N O V I S K O
hlavného kontrolóra k návrhu viacročného rozpočtu 
obce Turčiansky Peter  na roky 2022 – 2024.
V zmysle § 18f, odsek 1 , písmeno c) zákona č. 369/1990 Zb. o obecnom zriadení v znení neskorších predpisov (ďalej len v z.n.p.)

p r e d k l a d á m
stanovisko k návrhu viacročného rozpočtu obce Turčiansky Peter  na roky 2022 – 2024:

Stanovisko  bolo vypracované na základe predloženého návrhu viacročného rozpočtu na roky 2022 a na roky 2023 a  2024 (ďalej len rozpočet),  na základe čerpania  rozpočtu 
Obce Turčiansky Peter  k 30. 09. 2021 a na základe Príručky na zostavenie rozpočtu na roky 2022 až 2024 uverejnenej vo Finančnom spravodajcovi č. MF/005766/2021-411. 
1.  Zákonnosť predloženého návrhu rozpočtu
     Návrh rozpočtu bol spracovaný v súlade so zákonom č. 523/2004 Z. z. o rozpočtových pravidlách verejnej správy a zákona č. 583/2004 Z. z. o rozpočtových pravidlách územnej samosprávy, v súlade so zákonom č. 493/2011 Z. z. o rozpočtovej zodpovednosti. 

     Dodržanie informačnej povinnosti zo strany obce

     Návrh rozpočtu bol zverejnený v obci obvyklým spôsobom na úradnej tabuli obce, v zákonom  stanovenej lehote, t.j. minimálne 15 dní pred jeho schválením v súlade s §9 ods. 2 zákona  č. 369/1990 zb. o obecnom zriadení v z.n.p.

2. Metodická správnosť predloženého návrhu rozpočtu                      
     Návrh rozpočtu bol spracovaný podľa rozpočtovej klasifikácie v členení na položky ekonomickej klasifikácie - podľa  Opatrenia MF SR č. MF/010175/2004-42 a jeho dodatkov.
3. Východiská a tvorba návrhu rozpočtu

     Návrh rozpočtu je spracovaný v členení na :

a) skutočné čerpanie rozpočtu roku 2019
b) skutočné čerpanie rozpočtu roku 2020
c) schválený rozpočet na rok 2021
d) očakávaná skutočnosť rozpočtu v roku 2021 

e) návrh rozpočtu na rok 2022
f) návrh rozpočtu na rok 2023
g) návrh rozpočtu na rok 2024
      Takto zostavený rozpočet vyplýva zo zákona č. 493/2011 Z. z. o rozpočtovej zodpovednosti, článok 9, bod 1. 

4. Príjmová časť rozpočtu (2022)
Daňové príjmy – bežné
Výnos dane poukázaný miestnej samospráve

     V čase tvorby návrhu rozpočtu ešte neboli známe základné východiskové údaje, týkajúce sa predpokladaného výnosu dane z príjmov fyzických osôb pre rok 2022. Rozpočet v tejto oblasti bol oproti roku 2021 navýšený o 5.000 eur. 
Miestne dane a poplatky
     Dane z nehnuteľností a daň za psa sa rozpočtujú na úrovni roku 2021. 

     Poplatok za komunálne odpad a drobné stavebné odpady sa rozpočtuje s miernym navýšením, kde sa predpokladá navýšenie počtu poplatníkov v súvislosti s rodinnou výstavbou v obci.  

Nedaňové príjmy – bežné
     Príjmy z vlastníctva majetku (prenájmy – hrobové miesta) sa rozpočtovali na úrovni rokov 2019 a 2020. Očakávaná skutočnosť roku 2021 je vyššia oproti rozpočtu skoro o 7-nárobok, a to z dôvodu obnovy zmlúv o prenájme hrobových miest, ktorým uplynulo 10-ročné obdobie. Podľa môjho názoru, príjmy roku 2022 budú vyššie, ako sú rozpočtované, a to z toho dôvodu, že obnova nájomných zmlúv bude  pokračovať aj v roku 2022.  Administratívne a správne poplatky sa rozpočtujú podľa skutočného čerpania k 30. 09. 2021 a ich výrazný nárast sa nepredpokladá. 
Tuzemské bežné granty a transfery

Príjmy zo štátneho rozpočtu na prenesený výkon štátnej správy, na  činnosť obecného hasičského zboru sa rozpočtovali podľa roku 2021. V roku 2022 sa počíta s transferom na voľby do územnej samosprávy.
5. Výdajová časť rozpočtu (2022)
Bežné výdaje
     V zmysle zákon č. 583/2004 Z. z. o rozpočtových pravidlách územnej samosprávy, §4, ods. 5, obecné zastupiteľstvo uznesením č. 23/17 zo dňa 29. 11. 2017 rozhodlo  o predkladaní rozpočtu bez programovej štruktúry.   
Rozpočet je členený na funkčné oblasti:
Všeobecné verejné služby 

01

Obrana




02
Verejný poriadok a bezpečnosť
03
Ekonomická oblasť


04
Ochrana životného prostredia 
05
Bývanie a občianska vybavenosť
06
Rekreácia, kultúra, náboženstvo
08
Vzdelávanie



09
Sociálne zabezpečenie 

10
Všeobecné verejné služby

Navýšenie miezd a odvodov je v súvislosti so zákonnou valorizáciou platov vo verejnej správe. Rozpočet pre tovary a služby je navýšený z dôvodu predpokladaných opráv a údržby obecných priestorov.
Obrana

V oblasti civilnej obrany boli v roku 2021 zvýšené výdaje súvisiace s ochranou a prevenciou pred ochorením COVID 19 – celoplošné testovanie. V roku 2022 sa rozpočtovali nižšie výdaje. V prípade nedostatočného krytia rozpočtu by sa v priebehu roku rozpočet upravil podľa potreby. 
Verejný poriadok a bezpečnosť a Ekonomická činnosť
Výdaje sú rozpočtované na úrovni roku 2021.
Ochrana životného prostredia
Výdaje v tejto oblasti sú rozpočtované na úrovni roku 2021. Treba však upozorniť na skutočnosť, že výdaje v súvislosti s nakladaním s odpadmi sú vyššie, ako sú predpokladané príjmy v tejto oblasti. Príjmy by mali pokrývať všetky výdaje súvisiace s odpadovým hospodárstvom obce. 
Bývanie a občianska vybavenosť
Výdaje sú rozpočtované na úrovni roku 2021. Navýšenie rozpočtu pre verejné osvetlenie súvisí s predpokladaným nárastom cien za elektrickú energiu. 
Rekreácia, kultúra, náboženstvo

Navýšenie rozpočtu v tejto oblasti taktiež súvisí s predpokladaným nárastom cien elektrickej energie. 
Vzdelávanie

V tejto oblasti sa rozpočtujú školenia a semináre pre zamestnancov obce. Rozpočtujú sa na úrovni roku 2021.

Sociálne zabezpečenie

Výdaje v roku 2021 boli v súvislosti s určením osobitného príjemcu sociálnych dávok.  Pokiaľ bude obec aj  v roku 2022 určená ako osobitný príjemca, rozpočet bude upravený tak vo výdajovej, ako aj v príjmovej časti. 
Kapitálové výdaje
     V kapitálových výdajoch sa rozpočtuje čiastka 4 440,00 eur, tak, ako aj v roku 2021, čo predstavuje výšku ročnej splátky z realizovaného diela „Rozšírenie sústavy verejného osvetlenia Obce Turčiansky Peter“.  
     Kapitálový výdaj vo výške 30.000 eur je určený na výstavbu chodníka pre peších. Tento výdaj obec plánuje kryť bankovým úverom, čo je uvedené aj v príjmových finančných operáciách. 
Finančné operácie

     Výdajové finančné operácie vo výške 3 000,00 sú rozpočtované za účelom splátky Municipálneho úveru, ktorým sa financoval asfaltový povrch miestnych komunikácií. 
Celkový rozpočet obce Turčiansky Peter na rok 2022 je zostavený ako prebytkový s prebytkom 74,00 eur. 
Bežný rozpočet bol zostavený ako prebytkový s prebytkom 7 514,00 eur.

Bežné príjmy: 


156 995,00 eur

Bežné výdaje: 


149 481,00 eur

Prebytok           
  

    7 514,00 eur 

Kapitálový rozpočet bol zostavený ako schodkový so schodkom – 34 440,00 eur.

Kapitálové príjmy:  
           

           0,00 eur

Kapitálové výdaje: 
    

  34 440,00 eur

Schodok                   

          -   34 440,00 eur

Finančný rozpočet – prebytok finančného rozpočtu vo výške  27 000,00 eur.
Príjmové finančné operácie:                30 000,00 eur
Výdavkové finančné operácie: 
    3 000,00 eur
Prebytok 



-27 000,00 eur
Zákon č. 583/2004 Z. z. o rozpočtových pravidlách územnej samosprávy v z.n.p., §10, odst. 7 hovorí, že obec môže zostaviť schodkový kapitálový rozpočet, ak schodok môže vykryť prebytkom bežného rozpočtu v aktuálnom roku alebo návratnými zdrojmi financovania.
Zostavený schodkový kapitálový rozpočet na rok 2022 obec plánuje pokryť prebytkom bežného rozpočtu a bankovým úverom, ktorý obec plánuje prijať.
6. Rozpočet na roky 2023– 2024
     Rozpočet pre rok 2023 a 2024 nie je pre obec záväzný, v zmysle § 9  zákona č. 583/2004 Z. z.  o rozpočtových pravidlách územnej samosprávy v z.n.p, obecné zastupiteľstvo ho berie na vedomie. 
7. Záverečné stanovisko k navrhovanému rozpočtu
          Zastávam názor, že výkonné orgány a zamestnanci obce zohľadnili pri tvorbe rozpočtu všetky skutočnosti, ktoré by mali podstatný vplyv na číselné vyjadrenie rozpočtu. 
     Výdajová časť  bežného rozpočtu zohľadňuje reálne náklady nevyhnutné na  zabezpečenie činností, ktoré obci vyplývajú z § 4 Zákona č. 369/1990 Zb. o obecnom zriadení v z.n.p..  

     Výdajová časť kapitálového rozpočtu je zostavená tak, že je v časti  pokrytá predpokladaným prebytkom bežného rozpočtu a plánovaným bankovým úverom. 
     Doporučujem Obecnému zastupiteľstvu predložený návrh rozpočtu na rok 2022 schváliť, a návrh rozpočtu na roky 2023 a 2024 zobrať na vedomie. 

V Belej-Duliciach dňa 07. 12. 2021 
Vypracoval: Hlavný kontrolór obce Turčiansky Peter:   Ľubica Sumková
